ทำให้รอด (2)
โดย...แบงก์กลิ้ง
14 เม.ย. 2559

โดย...แบงก์กลิ้ง
เมื่อวานผู้เขียนได้กล่าวถึงกฎข้อแรกที่จะทำให้ธุรกิจใหม่ๆ อยู่รอดได้ ว่าแค่อยากทำคงไม่พอ วันนี้จะมาอธิบายต่อว่าเป็นเพราะอะไร
แค่อยากทำไม่สามารถจะนำพาให้ธุรกิจไปรอดได้ นั่นเป็นเพราะความรู้ทางด้านการจัดการ ด้านการตลาด การรู้จักคนที่ควรรู้จักในแวดวงนั้นๆ ก็เป็นสิ่งที่จำเป็นไม่แพ้ความรู้เฉพาะด้าน เผลอๆ อาจจะมากกว่าเสียด้วยซ้ำ เพราะหลายต่อหลายครั้ง เช่น เจ้าของธุรกิจอาหารอิตาเลียน อาจจะทำอาหารไม่เป็นเลย เจ้าขององค์กรออกแบบ อาจจะออกแบบได้ไม่เก่งเท่าลูกน้อง แต่นั่นไม่สำคัญเท่าความสามารถในการรวบรวมจัดทำแผนงานเพื่อให้เกิดเป็นธุรกิจทำเงินได้
2. “You are big since day 1” ถึงจะเพิ่งเริ่ม แต่ผู้ประกอบการควรที่จะมี Vision ที่ก้าวไกล ถึงแม้จะเริ่มเล็ก แต่เราก็ควรที่จะมีเป้าหมายที่ใหญ่โตรออยู่เบื้องหน้า เราจะต้องมุ่งหวังกับสิ่งที่ดีที่สุด จริงอยู่ถึงแม้เราไม่ควรที่จะลงทุนกับออฟฟิศที่หรูหรา หรือสิ่งพิมพ์ราคาแพง แต่เราก็ควรที่จะลงทุนกับสิ่งนี้บ้าง การมีโลโก้หรือสิ่งพิมพ์ขององค์กรที่ดูดี น่าเชื่อถือ เป็นสิ่งที่ควรทำ ของดีไม่จำเป็นต้องแพง ออฟฟิศถึงจะเล็ก แต่ก็สามารถดูดีมีสไตล์ได้
อ่านต่อวันจันทร์หน้า